Source: http://www.sportclasic.ro/ro/LNHM-Dobrogea-Sud-si-Dinamo-vor-disputa-finala-campionatului/
Timestamp: 2020-06-05 03:23:26+00:00

Document:
LNHM: Dobrogea Sud și Dinamo vor disputa finala campionatului - Sport Clasic
După ce au înregistrat remize în deplasare în penultima etapă a play-off-ului, Dobrogea Sud și Dinamo și-au asigurat matematic câștigarea celor două serii și se vor întâlni în finala campionatului. Programată să se joace după sistemul “două victorii din trei jocuri” la fel ca și celelalte jocuri de clasament, finala va avea ca date de disputare 15, 22 și 29 mai.
În privința finalei mici, Potaissa Turda va aștepta până la finalul etapei viitoare pentru a afla numele adversarei, Dunărea Călărași păstrând șanse de a termina pe locul secund în seria A în cazul unei victorii la Constanța coroborată cu o înfrângere la Timișoara a celor de la CSM București. La egalitate de puncte, călărășenii au avantajul golaverajului în meciurile directe, 25:28 și 26:22.
Steaua așteaptă la rândul ei decizia din cealaltă serie, un lucru cert fiind că va evolua primul meci în deplasare în jocurile pentru locul 5 indiferent dacă adversarul se va numi Dunărea Călărași sau CSM București.
În play-out lucrurile se complică la finalul turului, cele cinci formații implicate în lupta pentru evitarea retrogradării fiind despărțite de numai două puncte în clasament.
Rezultatele etapei a 5-a a fazei secunde a campionatului sunt următoarele:
CSM București - AHC Dobrogea Sud Constanța 24:24 (12:9)
AHC Dunărea Călărași - SCM Politehnica Timișoara 33:30 (16:12)
AHC Potaissa Turda - CS Dinamo București 30:30 (14:17)
CSA Steaua București - CSM Focșani 2007 25:25 (12:11)
CSM Bacău - CS Minaur Baia Mare 32:26 (15:12)
CS HC Buzău 2012 - CSU Suceava 28:20 (11:11)
CSM Făgăraș - CS Universitatea Cluj 29:22 (14:9)

References: CSM 
 CSM 

CSM 
 CSM 

CSM 

CSM